Egpaar vas oor dwelmsArgieffoto: SAPD Sers. Ikobeng Hlubi, woordvoerder van die polisie, het gesê die 64-jarige man en sy 48-jarige vrou is in Trompsburg in hegtenis geneem nadat daar glo 106 kg dagga ter waarde van R150 000 in hul besit gevind is. Volgens Hlubi is die egpaar Sondag op die N1 in hegtenis geneem tydens die polisie se roetine-stop-en-deursoekveldtog. Die egpaar se motor is van die pad af getrek waarna daar glo vyf plastieksakke vol dagga gevind is. Hlubi het gesê die egpaar sal binnekort in die Trompsburg-landdroshof verskyn.